
Slovenský klub pointrov a setrov usporiada dňa 25.10.2026 
Klubové Jesenné skúšky stavačov s udeľovaním titulu C.A.C.T. 


Program:
8.00 zraz pri poľ. chate PZ Parná – Biely kostol
8.15 registrácia, veterinárna prehliadka a kontrola čipov
8.30 otvorenie skúšok a štartovacie listiny
8.45 odchod do revíru
16.00 ukončenie a vyhlásenie výsledkov

Rozhodcovský zbor deleguje Ústredie SPZ
Pripravené sú kvalitné terény, výborný bufet a dobre zazverený revír.
 
Štartovné poplatky:
50,- €/pes – člen SKPS
60,- €/pes – ostatní účastníci 
10,- €/ - poplatok za strelca

Pokyny k prihláseniu:
1) riadne vyplnenú prihlášku zaslať na email: patricia.ekonom.skps@gmail.com
Uzávierka prihlášok je 19.10.2026
Registrácia je platná úhradou štartovných poplatkov vopred na BÚ a bude potvrdená emailom.
Prihlášku môžete vyplniť aj online na našej webovej stránke: 
https://www.pointer-setter.sk/tlaciva/

2)  Úhrada štartovných poplatkov musí byť vykonaná po potvrdení registrácie na účet SKPS do 19.10.2026
V prípade neuhradenia štartovného poplatku vopred na BÚ klubu, bude prihláška automaticky stornovaná a bude oslovený náhradník.

 Názov účtu: Slovenský klub pointrov a setrov
 IBAN: SK 25 0900 0000 0000 1919 1003
 SWIFT code/BIC: GIBASKBX
[bookmark: _Hlk81755729] Poznámka: Meno psa a druh skúšky JSS 


Všeobecné pokyny:
[bookmark: _Hlk34058568]
Skúša sa podľa skúšobného poriadku pre stavače pre skúšky s udeľovaním C.A.C.T.
Vodič bez poľovného lístka a zbrojného preukazu je povinný nahlásiť túto skutočnosť vopred, v čase prihlásenia sa na skúšku. Vodič s platným poľovným lístkom, zbrojným preukazom je povinný na požiadanie preukázať príslušné doklady.
Podmienkou prijatia psa na skúšky je prihlásenie do termínu uzávierky emailom na adresu ekonóma a veterinárne kritériá, ako pri ostatných kynologických podujatiach. Skúšky sa konajú za každého počasia a vodič zodpovedá za škody spôsobené svojim psom.
V deň akcie nie je garantované prijatie prihlášky. Prihláška môže byť prijatá len po rozhodnutí organizátorom, kedy sa pripláca k štartovnému príplatok 10€. 
Zaslaná prihláška sa považuje len za zaevidovanú. Platná registrácia prihlášky bude vodičovi oznámená emailom, s následnými pokynmi k úhrade štartovného poplatku a zaslaním podrobných propozícií.
Štartovný poplatok nebude vrátený, pokiaľ nebude nahlásená neúčasť účastníka do 3 dní pred konaním súťaže, to neplatí v prípade hárania feny, zranenia psa, alebo ochorení psa, ktoré musí byť preukázané a potvrdené veterinárnym nálezom. Zo skúšky bude vyradený zranený pes, harajuca suka, alebo inak nespôsobilý pes.
SKPS si vyhradzuje právo neprijať prihlášku na skúšky v prípade naplnenia kapacity štartujúcich psov aj pred termínom dátumu uzávierky.
V prípade naplnenia kapacity skupiny/skupín, nebude prihláška zaregistrovaná a zaslané štartovné poplatky budú vrátené.
[bookmark: _Hlk81756889]Poplatok za prihlásenie na skúšky, za ubytovanie a večeru je záväzný a po vyhlásení uzávierky organizátorom sa stáva splatným v deň konania skúšok. V prípade nepripísania úhrady do dňa uzávierky, bude prihláška považovaná za bezpredmetnú.
Prihlásenie je záväzné a v prípade neúčasti a neuhradenia štartovného poplatku nebude žiadna ďalšia prihláška prijatá a nebude možné zúčastniť sa žiadnej ďalšej skúšky usporiadanej klubom SKPS. 
Poprosím nezabudnite si priniesť riadne vyplnenú prihlášku, preukaz o pôvode - rodokmeň psa a očkovací preukaz. Vodič musí pri veterinárnej prehliadke predložiť platný veterinárny preukaz, v ktorom musí byť zaznamenané očkovanie proti besnote, psinke a parvoviróze nie viac ako 1 rok a nie menej ako 30 dní staré.
Voľné pobehovanie psov mimo výkonu príslušnej skúšky je zakázané. 
Prihlásením psa na JSS majiteľ súhlasí s publikovaním fotografického materiálu zhotoveného na klubových skúškach v elektronických i printových médiách bez akýchkoľvek obmedzení.  
Podľa zákona č. 18/2018 Z. z. o ochrane osobných údajov a o zmene a doplnení niektorých zákonov každý účastník súhlasí so spracovaním osobných údajov na účely registrácie, evidencie a spracovania výsledkov skúšok pre potreby SKPS a SPZ.
Poľovnej kynológii zdar !
Riaditeľ: Martin Adámek
Ekonóm: Patrícia Rusňáková
Usporiadateľ: SKPS a PZ Parná

